Úradný vestník L 143 , 01/07/1970 S. 0001 - 0002

Dánske špeciálne vydanie: Série I Kapitola 1970(II) S. 0351

Anglické špeciálne vydanie: Série I Kapitola 1970(II) S. 0405

Španielske špeciálne vydanie: Kapitola 03 Zväzok 3 S. 0233

Portugalské špeciálne vydanie Kapitola 03 Zväzok 3 S. 0233



Nariadenie Rady (EHS) č. 1253/70 z 29. júna 1970, ktorým sa menia a dopĺňajú viaceré nariadenia z oblasti poľnohospodárstva, týkajúce sa licencií a poplatkov RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady č. 136/66/EHS [1] z 22. septembra 1966 o spoločnej organizácií trhu s olejmi a tukmi, zmenené a doplnené nariadením (EHS) č. 2146/68 [2], najmä na jeho článok 17 (1), so zreteľom na nariadenie Rady (EHS) č.162/66 [3] z 27. októbra 1966 o obchodovaní s olejmi a tukmi medzi spoločenstvom a Gréckom, najmä na jeho článok 8, so zreteľom na nariadenie Rady č. 120/67/EHS [4] z 13. júna 1967 o spoločnej organizácii trhu s obilninami, naposledy zmenené a doplnené nariadením (EHS) č. 2463/69 [5], najmä na jeho článok 16 (5), so zreteľom na nariadenie Rady č. 122/67/EHS [6] z 13. júna 1967 o spoločnej organizácii trhu s vajcami, naposledy zmenené a doplnené nariadením (EHS) č. 436/70 [7], najmä na štvrtý pododsek jeho článku 9 (2), so zreteľom na nariadenie Rady č. 359/67/EHS [8] z 25. júla 1967 o spoločnej organizácii trhu s ryžou, naposledy zmenené a doplnené nariadením (EHS) č. 2463/69, najmä na jeho článok 17 (5), so zreteľom na nariadenie Rady č. 1009/67 [9] z 18. decembra 1967 o spoločnej organizácii trhu s cukrom, naposledy zmenené a doplnené nariadením (EHS) č. 853/70 [10], najmä na piaty pododsek jeho článku 17 (2), so zreteľom na nariadenie Rady (EHS) č. 804/68 [11] z 27. júna 1968 o spoločnej organizácii trhu s mliekom a mliečnymi výrobkami, naposledy zmenené a doplnené nariadením (EHS) č. 2622/69 [12], najmä na jeho článok 17 (3), so zreteľom na návrh Komisie, so zreteľom na stanovisko Európskeho parlamentu [13], keďže nariadenia č. 136/66/EHS, 120/67/EHS, 359/67/EHS, 1009/67/EHS a (EHS) 804/68 ustanovujú, že všetky dovozy alebo vývozy príslušných výrobkov do alebo z územia spoločenstva sa môžu vykonávať len na základe licencií; keďže sa týmito nariadeniami zavádzajú pravidlá stanovovania poplatkov a náhrad vopred; keďže pri osobitnom zohľadňovaní rozširujúcej sa oblasti vydávania dovozných a vývozných licencií v spoločenstve by sa malo upresniť, že pri stanovaní poplatkov a náhrad vopred sa tieto licencie použijú ako podporné doklady pre takéto stanovovanie poplatkov a náhrad v súlade s terajšou praxou; keďže určité nariadenia o spoločnej organizácii trhu v rôznych odvetviach ukladajú Komisii, aby tieto pravidlá stanovovania poplatkov prijímala v súlade s postupom riadiaceho výboru; keďže ostatné nariadenia tento bod neupravujú; keďže v dôsledku tohto chýba v určitých prípadoch v rámci rôznych odvetví jednotnosť úpravy; keďže sa rôznym odvetviam v záujme dobrého zvládnutia tejto otázky odporučuje prijatie rovnakého postupu; keďže nariadenia č. 120/67/EHS, 121/67/EHS [14], 168/67/EHS [15], 175/67/EHS [16], 359/67/EHS, 1009/67/EHS, (EHS) č. 804/68, (EHS) 805/68 [17], (EHS) č. 865/68 [18], (EHS) č. 204/69 [19] a (EHS) č. 816/70 [20] týkajúce sa rôznych odvetví poľnohospodárskej výroby ustanovujú, že vývozné a dovozné licencie a osvedčenia stanovené vopred platia pre transakcie v rámci spoločenstva od 1. júla 1970; keďže sa lehota stanovená na zavedenie tejto zásady ukázala byť nedostatočnou; keďže je z tohto dôvodu nevyhnutné predĺžiť túto lehotu, PRIJALA TOTO NARIADENIE: Článok 1 1. "Pri stanovení poplatku alebo náhrady vopred sa toto predbežné stanovenie uvádza na licencii slúžiacej ako podporný doklad pre takéto predbežné stanovenie." 2. "Pri stanovení náhrady vopred sa toto predbežné stanovenie uvádza na licencii slúžiacej ako podporný doklad pre takéto predbežné stanovenie." Článok 2 1. "5. Podrobné pravidlá stanovovania vopred sa prijímajú v súlade s postupom uvedeným v článku 26. 6. Prémiové stupnice prijme Komisia." 2. "5. Vykonávacie pravidlá sa určia vopred postupom podľa článku 40. 6. Prémie prípadne určí Komisia." Článok 3 V nasledujúcich nariadeniach sa dátum "1. januára 1970" nahrádza dátumom "1. januára 1971": - tretí pododsek článku 12 (1) nariadenia č. 120/67/EHS; - druhý pododsek článku 14 (1) nariadenia č. 121/67/EHS; - článok 2 nariadenia č. 168/67/EHS; - druhý pododsek článku 5a (1) nariadenia č. 175/67/EHS; - druhý pododsek článku. 10 (1) nariadenia č. 359/67/EHS; - druhý pododsek článku 11 (1) nariadenia č. 1009/67/EHS; - prvá a druhá zarážka druhého pododseku článku 13 (2) nariadenia (EHS) č. 804/68; - druhý pododsek článku 15 (1) nariadenia (EHS) č. 805/68; - druhý pododsek článku 6 (1) nariadenia (EHS) č. 865/68; - druhý pododsek článku 6 (1) nariadenia (EHS) č. 204/69; - druhý pododsek článku 8 (2) nariadenia (EHS) č. 816/70. Článok 4 Toto nariadenie nadobúda účinnosť 1. júla 1970. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Luxemburgu 29. júna 1970 Za Radu predseda Ch. Heger [1] Ú. v. ES 172, 30.9.1966, s. 3025/66. [2] Ú. v. ES L 314, 31.12.1968, s. 1. [3] Ú. v. ES 197, 29.10.1966, s. 3393/66. [4] Ú. v. ES 117, 19.6.1967, s. 2269/67. [5] Ú. v. ES 312, 12.12.1969, s. 3. [6] Ú. v. ES 117, 19.6.1967, s. 2293/67. [7] Ú. v. ES L 55, 10.3.1969, s. 1. [8] Ú. v. ES 174, 31.7.1967, s. 1. [9] Ú. v. ES 308, 18.12.1967, s. 1. [10] Ú. v. ES L 103, 13.5.1970, s. 2. [11] Ú. v. ES L 148, 28.6.1968, s. 2. [12] Ú. v. ES L 328, 30.12.1969, s. 8. [13] Ú. v. ES C 80, 1.7.1970, s. 17. [14] Ú. v. ES 117, 19.6.1967, s. 2283/67. [15] Ú. v. ES 130, 28.6.1967, s. 2593/67. [16] Ú. v. ES 130, 28.6.1967, s. 2610/67. [17] Ú. v. ES L 148, 28.6.1968, s. 24. [18] Ú. v. ES L 153, 1.7.1968, s. 8. [19] Ú. v. ES L 29, 5.2.1969, s. 1. [20] Ú. v. ES L 99, 5.5.1970, s. 1. --------------------------------------------------